
                                                                                                                     Vizat,

                                                                              Serviciul Juridic

                                                                                                     prin raport de avizare nr. 

 RAPORT DE SPECIALITATE 

privind modificarea ștatului de funcții în regim contractual  
din cadrul Direcției de Asistență Socială Drobeta Turnu Severin 

      Direcția de Asistență Socială, instituție de interes public subordonată Consiliului Local al municipiului Drobeta Turnu Severin, este specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.

            Instituția a organizat examen în data de 06.11.2023 respectiv în data de 16.11.2023 în vederea promovarii în grad profesional imediat superior s personalului contractual, cu respectarea H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare și a OUG nr.57/2019 privind Codul Administrativ, cu modificările și completările ulterioare.

            Prin promovare se asigură evoluția în carieră a personalului contractual, prin trecerea într-un grad superior sau o treaptă profesională superioară, într-o funcție de conducere sau într-o funcție pentru care este prevăzut un nivel de studii superior.

            Promovarea în grad profesional se face prin concurs sau examen, cu încadrarea în fondurile bugetare alocate, prin transformarea postului ca urmare a promovării concursului sau examenului. 

             Astfel, în urma promovării examenelor de promovare în grad profesional imediat superior a personalului contractual ce își desfășoară activitatea în cadrul instituției se impune transformarea posturilor, astfel:
           - potrivit Raportului final al examenului nr. 13157/08.11.2023 se impune transformarea funcției în regim contractual din cadrul Compartimentului Evidență indemnizații într-o funcție de nivel imediat superior celui deținut, respectiv de referent I;
            - potrivit Raportului final al examenului nr. 13652/20.11.2023 se impune transformarea funcției în regim contractual din cadrul Serviciului Protecția drepturilor copilului într-o funcție de nivel imediat superior celui deținut, respectiv asistent social, grad principal.

            Precizăm că modificările propuse prin prezenta hotărâre nu influențează numărul total de posturi existente stabilit în organigrama instituției.

            Având în vedere cele prezentate supunem spre aprobare modificarea ștatului de funcții în regim contractual din cadrul aparatului propriu al instituției.

